Nafarroako Parlamentuko Mahaiak, 2019ko urriaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Aranzazu Biurrun Urpegui andreak aurkeztutako galdera, Erripagaineko Udalez gaindiko Plan Sektoriala aldatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 14an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Arantza Biurrun Urpegui andreak, Legebiltzarreko Erregelamenduan ezarritakoaren babesean, honako galdera hau egiten dio bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilariari, Osoko Bilkuran ahoz erantzun dezan:

Irailaren 24ko agerraldi batean, Lurralde Antolamenduko, Etxebizitzako, Paisaiako eta Proiektu Estrategikoetako kontseilariak bere departamentuaren jarduketa ildoei buruz informatzeko eskatutakoan, Erripagañako Udalez gaindiko Plan Sektoriala aldatzeko beharra aipatu zen.

Zer terminotan proposatzen da aldaketa hori?

Iruñean, 2019ko urriaren 9an

Foru parlamentaria: Arantza Biurrun Urpegui